প্যারিসের ল্যুভর জাদুঘরে চুরির ঘটনায় গ্রেফতার ২ সন্দেহভাজন

ওয়েবডেস্ক- প্যারিসের (Paris) ল্যুভর জাদুঘরে (Louvre Museum) রোম সম্রাট নেপোলিয়ন বোনাপার্টের অমূল্য গয়না চুরির ঘটনায় দুই সন্দেহভাজবনকে (Arrest Suspects)  গ্রেফতার করল পুলিশ। ১৯ অক্টোবর প্রকাশ্য দিবালোকে ল্যুভর জাদুঘরে মাত্র সাত মিনিটের মধ্যেই এই চুরির ঘটনা ঘটে। চোরের দল ৮০ মিলিয়ন পাউন্ডেরও বেশি মূল্যের রাজকীয় অলঙ্কার চুরি করে চম্পট দেয়। নিরাপত্তার কারণে ল্যুভর জাদুঘরটি বন্ধ রাখা হয়েছে।

চোরদের খুঁজে বের করতে কয়েক ডজন গোয়েন্দা মোতায়েন করা হয়েছে। চুরি যাওয়া জিনিসপত্রের মধ্যে ছিল একটি নীলকান্তমণি টিয়ারা, একটি নেকলেস এবং ঊনবিংশ শতাব্দীর রানী মেরি-অ্যামেলি এবং হর্টেন্সের সংগ্রহ থেকে একটি একক কানের দুল। পুলিশের প্রাথমিক অনুমান, এই চোরের দল সংখ্যায় চার জন ছিল। যারা চেরি পিকার দিয়ে সজ্জিত একটি লরি করে ফ্রান্সের সবচেয়ে ঐতিহ্যশালী এই জাদুঘরে আসে।

আরও পড়ুন- নেপোলিয়নের অমূল্য গয়না লুঠ! বন্ধ হল প্যারিসের লুভর জাদুঘর

পুলিশ জানিয়েছে, এদের মধ্যে একজন সন্দেহভাজনকে শনিবার সন্ধ্যায় গ্রেফতার করা হয়। ওই সন্দেহভাজন প্যারিসের চার্লস ডি গল বিমানবন্দরে আলজেরিয়া যাওয়ার জন্য বিমান ধরার জন্য যাচ্ছিল। অপর জন সেই রাতেই আটক করা হয়। দুজন সন্দেহভাজনকেই গোয়েন্দা আধিকারিকেরা জিজ্ঞাসাবাদ করছে। ৮০ মিলিয়ন পাউন্ডের ল্যুভর জাদুঘর ডাকাতির তদন্তকারী কর্মকর্তারা ডিজিটাল প্রমাণ পেয়েছেন যে চুরির ঘটনায় কোনও অভ্যন্তরীণ ব্যক্তি জড়িত থাকতে পারে। গোপন সূত্রে খবর, জাদুঘরের একজন নিরাপত্তা রক্ষী ওই দুষ্কৃতী দলের সঙ্গে কথোপকথন হয়েছে। রক্ষী জাদুঘরের নিরাপত্তা ব্যবস্থা সম্পর্কে গুরুত্বপূর্ণ তথ্য সরবরাহ করে থাকতে পারে, যা চোরেদের সাহায্য করেছিল।

দেখুন আরও খবর-